《念奴娇 俞右吉自言近日眼明喜为此赠》
明代·曹溶

禾城冷淡，阿谁是、司马汉时颜色。有眼只教看富贵，对坐那分清白。

春到君家，凤巢书帐，虎卧珊瑚格。乍逢岩电，一双秋水曾识。

新为读史功成，横陈千古，把浮云多掷。打算暮年行乐事，阁住伤时珠滴。

灿破神州，风流映带，不用揩磨力。酬他再顾，夜阑香泛瑶席。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。